|  |  |
| --- | --- |
| **Alsó- Tisza-menti Önkormányzati Társulás Társulási Tanácsa****E l n ö k é t ő l** ***6647 Csanytelek, Volentér János tér 2***  ***Tel.: 63 / 578–510 Fax: 63 / 578-517***  ***e-mail:*** [***atmot@csanytelek.hu***](mailto:atmot@csanytelek.hu) | **Csanytelek Község Önkormányzata Jegyzőjétől, törvényességi felelőstől, feladatellátótól**  ***🖂 6647. Csanytelek, Volentér János tér 2***  ***Tel.: 63/578-512***  ***e-mail:*** [***jegyzo@csanytelek.hu***](mailto:jegyzo@csanytelek.hu) |

A/58-1/2025.

**E l ő t e r j e s z t é s**

**az Alsó- Tisza-menti Önkormányzati Társulás Társulási Tanácsa 2025. októberi ülésére**

**Tárgy:** *Belső ellenőrzési feladatok társulásba vételére irányuló vállalkozói szerződés jóváhagyása*

**Tisztelt Társulási Tanács!**

Emlékeztetjük Önöket arra, hogy Csongrád Városi Önkormányzat Képviselő-testülete 138/2025. (VI. 26.) önkormányzati határozatába foglalta azon szándékát, hogy *2025. november 1. napjától határozatlan időre* *átadja az önkormányzat kötelező feladataként ellátott belső ellenőrzési tevékenység végrehajtását az Alsó- Tisza-menti Önkormányzati Társulásnak* (a továbbiakban: Társulás). A Társulás befogadta és a feladat átvételét a Társulás Társulási Megállapodásába felvette idén november 1. napjától.

Ezt az alapító okiratnak számító Társulási Megállapodást a Magyar Államkincstár Csongrád-Csanád Vármegyei Igazgatósága 2025. október 1. napjával bejegyezte a Társulás törzskönyvi nyilvántartásába.

Visszautalunk arra, hogy a Társulás alapítása óta (2013. július 1.) megfelelő szakmai képzettséggel, végzettséggel rendelkező ugyanazon vállalkozó, majd Bt. jelenleg pedig Kft ügyvezetőjeként látja el erre irányuló megállapodás(ok) alapján Csanytelek, Felgyő és Tömörkény Községek Önkormányzatai belső ellenőrzési feladatát.

Csongrád Városi Önkormányzat Képviselő-testülete a Társuláshoz való csatlakozásakor (2015. július 1.) nem vette fel átadott feladatai közé a belső ellenőrzés ellátását, így attól függetlenül, hogy ugyanazon személy látta és jelenleg is látja el vonatkozó hatályon szerződés szerinti feladatát, mint a Társulás másik 3 Tagönkormányzata, maradt önálló feladatellátó.

Tekintettel arra, hogy a tárgyi feladatellátásra *nincs külön központi költségvetésből a társulásba bevitt feladatként a belső ellenőrzési feladatra többlet támogatás,* ezért minden belső ellenőrzésben érintett tagönkormányzat adott évi költségvetése terhére finanszírozza külön- külön településenként kötött megállapodásba foglaltak szerinti belső ellenőrzési díjat, melyet beutal a Társulás költségvetésébe és ott történik az átutalás a belső ellenőr számára.

A Társulás szervezeti változása (2026. január 1. napjától) miatt logikus lépésként kell kezelni, hogy Csongrád Városi Önkormányzat Képviselő-testülete nevében eljáró települési polgármester jóváhagyásával a belső ellenőrrel létrejött jogviszony felmondását, miszerint 2025. október 31. napjával megszűnik Szíveri-Gajdán Lejla által az önkormányzatnál, annak költségvetési szerveinél, gazdasági társaságainál és a Csongrád Városi Polgármesteri Hivatalnál végzett belső ellenőri feladatellátása, amely ezt az időpontot követő nappal átkerül a Társuláshoz.

A vállalkozói díjtétel ellenőrzési alkalomhoz igazodik, amely eddig 3 Tagönkormányzatnál 190.000.- Ft összeget jelent idén december 31. napjáig, míg Csongrád Városi Önkormányzat szerződése 200.000.- Ft vállalkozói díjtételt foglal magában. A Társulás 2025. évi költségvetésében erre az összegre alapított a feladatellátás. 2025. évre vonatkozó ellenőrzési tervben még több ellenőrzés hátra van, melynek költségvetési vonzata meg fog jelenni az érintett ellenőrzött szervezet költségvetésében.

A célszerűség úgy kívánja, hogy ezen előterjesztéshez csatolt vállalkozói szerződés 2025. november 1. napjától 2025. december 31. napjáig terjedő időszakra szóljon, mivel ez az időszak kötelezettségvállalással terhelt. A vállalkozói szerződés kelte idén november hónap, amely időpontban még a jelenlegi elnök regnál, így személye jogosított a szerződés kötésére.

Jövő évre irányadó belső ellenőrzési terv benyújtása ezen ülésen külön napirendi pontként tárgyalja előzetesen a 4 Tagönkormányzat Képviselő-testülete, majd a vélemények ismeretében a Társulás Társulási Tanácsa hoz döntést. A belső ellenőr díjemelést fog kezdeményezni, a jelenlegi ellenőrzési alkalmanként felszámított 190.000.- Ft-tal szemben az érintett 3 Tagönkormányzat esetén 200.000.- Ft-ra, melynek hivatkozási alapja az inflációra hatása.

Minden Tagönkormányzat - most már Csongrád Városi Önkormányzat is - 2026. költségvetési évre szerződést fog kötni a vállalkozó belső ellenőrrel a belső ellenőrzési feladatok Társulásban végzett ellátására a Társulás Társulási Tanácsa jelenlegi és jövőbeni Elnökével (a Társulásra) a települések esetében a település polgármestere által.

**Tisztelt Társulási Tanács!**

Javasoljuk a tárgyi előterjesztésben, annak határozati javaslatában, a csatolt tárgyi vállalkozó szerződésben foglaltak megvitatását, a Társulás Tagönkormányzatai Képviselő-testületei előzetes támogató véleményének figyelembe-vételével való jóváhagyását.

C s a n y t e l e k, 2025. október 17.

Tisztelettel:

..................................................................... ..................................................................

Erhard Gyula Kató Pálné

Társulás Társulási Tanácsa Elnöke feladatellátó jegyző

**.../2025. (X. 31.) Atmöt határozat**

**Tárgy** *Belső ellenőrzési feladatok társulásba vételére irányuló vállalkozói szerződés jóváhagyása*

**H a t á r o z a t i javaslat**

Az Alsó- Tisza-menti Önkormányzat Társulás Társulási Tanácsa megtárgyalta a tárgyi előterjesztésben és ahhoz mellékletként csatolt vállalkozói szerződésben foglaltakat – figyelembe-vette a Társulás Tagönkormányzatai által a Társulás Társulási Megállapodása előzetes véleményezési eljárására vonatkozó szabályait alkalmazó Képviselő-testületek határozatba foglalt támogató véleményét - és az alábbi döntést hozta.

1. A Társulás Társulási Tanácsa megbízza a Szíveri-Gajdán Korlátolt Felelősségű Társaság ügyvezetőjét, Szíveri-Gajdán Lejlát a Csongrád Városi Önkormányzat Képviselő-testületétől Társulásba átvett és a Csongrád Városi Önkormányzat érdekeltségi körébe tartozó gazdasági társaságok, érintett költségvetési szervek, benne a Csongrád Városi Polgármesteri Hivatal 2025. november 1. napjától 2025. december 31. napjáig, majd külön szerződés szerint 2026. január 1. napjától 2026. december 31. napjáig terjedő időre az önkormányzat kötelező feladata ellátására, melyet a költségvetési szervek belső kontrollrendszeréről és belső ellenőrzésről szóló 370/2011. (XII. 31.) Korm. rendeletben foglaltak szerint köteles a vállalkozó ellátni.
2. A Társulás Társulási Tanácsa a tárgyi vállalkozói szerződés szerint belső ellenőri tevékenység ellenőrzési alkalmakhoz igazodóan

2025. november 1. napjától 2025. december 31. napjáig **200.000.- Ft** (azaz: kettőszázezer forint) összegben állapítja meg akként, hogy a Társulás Csongrád Városi Tagönkormányzata ezen díjtételt a vonatkozó hatályos megállapodásban foglaltaknak megfelelve saját költségvetéséből beutalja a Társulás adott évi költségvetésébe, ahonnan megadott határidőn belül teljesül a vállalkozó számára való átutalás.

1. A Társulás Társulási Tanácsa felhatalmazza a Társulás Társulási Tanácsa Elnökét a tárgyi vállalkozói szerződés saját kezű aláírására.

Végrehajtás határideje: 2025. november 1. (vállalkozói szerződés aláírására)

Végrehajtásért felelős: Erhard Gyula jelenlegi Elnök, Kató Pálné feladatellátó jegyző

Beszámolás határideje: végrehajtást követő soros ülésen

Határozatról értesítést kap:

* Társulás Társulási Tanácsa Elnöke és Tagjai (Székhelyén)
* Sziveri-Gajdán Lejla belső ellenőr, a Kft ügyvezetője (Szeged)
* Kató Pálné feladatellátó jegyző és általa
* Tápainé Karkas Krisztina a Csanyteleki Polgármesteri Hivatal Adó- és Pénzügyi Iroda Vezetője
* Irattár