**Alsó- Tisza-menti Önkormányzati Társulás**





**Feladatellátójától,**

**a Csanyteleki Polgármesteri Hivatal Vezetőjétől**

**6647 Csanytelek, Volentér János tér 2. sz.**

**Tel.: 63 / 578–510 Fax: 63 / 578-517, e-mail:** [**atmot@csanytelek.hu**](mailto:atmot@csanytelek.hu)

A/57-2/2025.

**E l ő t e r j e s z t é s**

**az Alsó- Tisza-menti Önkormányzati Társulás Társulási Tanácsa**

**2025. októberi ülésére**

**Tárgy:** *A Társulás 2026.. évi belső ellenőrzési programja, időrendi táblázata, kockázatelemzése és belső ellenőrzési stratégiai terve (2025.-2028. időszakára vonatkozó) jóváhagyása*

**Tisztelt Társulási Tanács!**

Emlékeztetem Önöket arra, hogy Csanytelek, Felgyő és Tömörkény Községek Önkormányzata Képviselő-testületei a *belsőellenőrzés feladata ellátását átadta az Alsó- Tisza-menti Önkormányzati Társulásnak,* melynek Társulási Tanácsa több év óta munkakapcsolatban áll a vonatkozó központi jogszabályban előírt képesítéssel rendelkező *Sziveri-Gajdán Lejla belső ellenőrrel,* melyet *szerződés formájában* szabályoz.

Visszautalok a Társulás szervezeti változására és Csongrád Városi Önkormányzat Képviselő-testülete azon döntésére, melynek hatására a Társulás Társulási Megállapodása rögzítette azon döntését, miszerint az önkormányzat kötelező feladatát 2025. november 1. napjától határozatlan időre átvette a jelenlegi feladatellátó önkormányzattól, mellyel kötött vállalkozói szerződése 2025. október 31. napjával megszűnt.

A Társulásban résztvevő mind a 4 tagönkormányzat átadta a belső ellenőrzési feladatot, így 2026. évben is Sziveri-Gajdán Lejla mint a Kft ügyvezetője végzi, aki feladatát a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendeletben foglaltak szerint látja el.

Tájékoztatom Önöket arról is, hogy a Társulás 4 Tagönkormányzata Képviselő-testülete a *belsőellenőr 2026. évre tervezett ellenőrzési tervét (programját) és annak ütemezését időrendi táblázatban,* valamint a *kockázati tényezőket, a stratégiai tervet (2025.-2028. időszakra* vonatkozóan) határozatába foglaltan elfogadta és annak jóváhagyására tett javaslatot.

A ellenőrzési program tartalmazza a feladatellátás során 2026. évre kitűzött ellenőrzések számát és az ellenőrzés témáját, melyet 200.000.- Ft összegű vállalkozói díjért végez el a belső ellenőr. Ennek a díjnak anyagi fedezetét minden tagönkormányzat adott évi költségvetéséből fedezi akként, hogy az alkalmanként leszámlázott díj összegét véglegesen átadott pénzeszközként a Társulás javára átutalja, majd a Társulás számlájáról jut el a díj a vállalkozóhoz.

A tagönkormányzatok a Társulás Társulási Megállapodásában leszabályozott jogai és kötelezettségei között szerepel egy – egy témakör az *előzetes véleményezési jog gyakorlására,* melynek megfelelve a tárgyi előterjesztés 1. mellékleteként a belső ellenőrrel kötendő *szerződés* jóváhagyására tett javaslat megküldése megtörtént.

**Tisztelt Társulási Tanács!**

Indítványozom a tárgyi előterjesztésben, a határozati javaslatban és a csatolt mellékletekben foglaltak változtatás nélküli jóváhagyását.

C s a n y t e l e k, 2025. október 17.

Tisztelettel:

……………………………………………

Kató Pálné

feladatellátó jegyző

**…/2025. (X. .. .) Atmöt határozat**

**Tárgy:** *a Társulás 2026. évi belső ellenőrzési programja, időrendi táblázata, kockázatelemzése és belső ellenőrzési stratégiai terve (2025.-2028. időszakára vonatkozó) jóváhagyása*

**H a t á r o z a t i javaslat**

1.) Az Alsó- Tisza-menti Önkormányzati Társulás Társulási Tanácsa változtatás nélkül elfogadta a tárgyi előterjesztésben foglaltakat, melyet Csongrád városi, Csanytelek, Felgyő és Tömörkény községek önkormányzata képviselő-testülete előzetesen véleményezett és a **belső ellenőr 2026. évi feladata ellátására** (külön előterjesztés 1. mellékleteként csatolt)  **szerződés kötését javasolta.**

2.) A Társulás Társulási Tanácsa rögzíti, hogy a belsőellenőrzés feladata ellátása anyagi fedezeteként mind a 4 tagönkormányzat képviselő-testülete kötelezettséget vállal az adott önkormányzat 2026. évi költségvetése terhére a belső ellenőr által alkalmanként benyújtott 200.000.- Ft díjról kiállított számla összegének kiegyenlítésére, a Társulás javára véglegesen átadott kiegészítő támogatás nyújtása jogcímén.

3.) A Társulás Társulási Tanácsa a belső ellenőr által elkészített, a *Társulás 2026. évi belső ellenőrzési programját, annak időrendi táblázatát, a kockázatelemzést,* valamint *a 2025.-2028. időszakra vonatkozó kockázatelemzést és ugyanezen időszakra irányadóan a stratégiai tervet* (változtatás nélkül) *jóváhagyta.*

Végrehajtás határideje: 2026. évi önkormányzati költségvetési időszak

Végrehajtásért felelős: betervezésért és a díj kiegyenlítéséért a település feladatellátó jegyzője

Beszámolás határideje: végrehajtást követő soros ülésen

Határozatról értesítést kap:

* Alsó- Tisza-menti Önkormányzati Társulás Elnöke és Tagjai (Székhelyén)
* Csanytelek Község Önkormányzata Képviselő-testülete Tagjai (Helyben)
* Kató Pálné feladatellátó jegyző és általa
* Sziveri-Gajdán Lejla belső ellenőr
* Tápainé Karkas Krisztina a Csanyteleki Polgármesteri Hivatal Adó- és Pénzügyi Iroda Vezetője
* Irattár