|  |  |
| --- | --- |
| **Alsó- Tisza-menti Önkormányzati Társulás Társulási Tanácsa****E l n ö k é t ő l** ***6647 Csanytelek, Volentér János tér 2***  ***Tel.: 63 / 578–510 Fax: 63 / 578-517***  ***e-mail:*** [***atmot@csanytelek.hu***](mailto:atmot@csanytelek.hu) | **Csanytelek Község Önkormányzata Jegyzőjétől, törvényességi felelőstől, feladatellátótól**  ***🖂 6647. Csanytelek, Volentér János tér 2***  ***Tel.: 63/578-512***  ***e-mail:*** [***jegyzo@csanytelek.hu***](mailto:jegyzo@csanytelek.hu) |

A/56-1/2025.

**E l ő t e r j e s z t é s**

**az Alsó- Tisza-menti Önkormányzati Társulás Társulási Tanácsa 2025. októberi ülésére**

**Tárgy:**  *A Társulás Társulási Tanácsa Elnöki tisztsége betöltése*

**Tisztelt Társulási Tanács!**

Emlékeztetjük Önöket az idén május hónapban meghozott döntésre, miszerint az Alsó- Tisza-menti Önkormányzati Társulás Társulási Tanácsa 20/2025. (V. 30.) Atmöt határozatába foglaltan tudomásul vette a Társulás Társulási Tanácsa jelenlegi Elnöke Erhard Gyula Csanytelek Község Önkormányzata Polgármestere e tisztségről 2025. december 31. napjával való lemondását**.** Ennek előzménye a *Társulás szervezeti változásáról szóló* 19/2025. (V. 30.) Atmöt határozat, amely 2026. január 1. napjától az eddigi Társulási székhely szerepét betöltő Csanytelek község helyébe Csongrád városát jelölte meg. Ezt a határozatba foglalt döntést megelőzte a Társulás 4 Tagönkormányzata képviselő-testülete előzetes véleményezési eljárása, melynek során

* Csongrád Városi Önkormányzat Képviselő-testülete 97/2025. (V. 30.) önkormányzati határozatával

a Társulás Társulási Tanácsa Elnöki tisztségére *Bedő Tamás Albert Csongrád Városi Önkormányzat Társulásba delegált polgármesterét jelölte,*

* Felgyő Községi Önkormányzat Képviselő-testülete 42/2025, (V. 29.) Kt. határozatával

*támogatta Bedő Tamás Albert polgármester úr Társulás Társulási Tanácsa Elnöki tisztségére való jelölését,*

* Tömörkény Község Önkormányzat Képviselő-testülete 33/2025. (V. 29) Ktv. határozatával

*támogatta Bedő Tamás Albert polgármester úr Társulás Társulási Tanácsa Elnöki tisztségére való jelölését,*

* Csanytelek Község Önkormányzata Képviselő-testülete 36/2025. (V. 30.) Ökt határozatával

*támogatta Bedő Tamás Albert polgármester úr Társulás Társulási Tanácsa Elnöki tisztségére való jelölését.*

A Magyarország helyi önkormányzatairól szóló 2011. évi CXXXIX. törvény (a továbbiakban: Mötv.) 95. § (1) bekezdése akként rendelkezik, hogy a Társulás Társulási Tanácsa tagjai közül elnököt választ, alelnököt választhat. Egyebekben mind a Társulásra, mind más általa alapított szervezetre az önkormányzat képviselő-testületére irányadó szabályok érvényesítendők. Az Mötv. Társulásra vonatkozó fejezete nem rendelkezik sem alakuló ülés tartásáról, sem az Elnök választásának eljárásáról, ezért annak szabályait a Társulás alapdokumentumaiba foglaltan alkalmazza, hiszen az abban foglaltakat minden Társulás Tagönkormányzata minősített többségű eljárásban hagyta jóvá.

Visszautalunk a Társulás Társulási Megállapodása VI. fejezet 3. pontjában írtakra, melynek értelmében a Társulás Tagjai beválaszthatóak a Társulás szerveibe (pl. eseti bizottság), tisztségeibe (elnök, alelnök), ami nem csak jog, hanem kötelezettség is, hiszen minden Társulásba Tagságot viselő személyt, mint az adott Képviselő-testület által Polgármesteri tisztségben lévőként delegált a Társulásba, ami már nem csak jogot eredeztet, hanem kötelezettséget is ró az érintett polgármester személyére.

A Társulás Szervezeti és Működési Szabályzata III. fejezet 3.1. pontja rendelkezik a Társulás Társulási Tanácsa Elnöke megválasztása eljárása szabályairól, akként, hogy az alakuló ülésen titkos szavazás keretében, minősített többséggel hozott döntés alapján kerülhet sor a Társulás Társulási Tanácsa Tagjai közül az Elnök személye megválasztására, akinek e tisztsége annak időtartamára szól. Ennek megfelelve került sor 2024. októberében Erhard Gyula személye Társulás Társulási Tanácsa Elnökének, Bánfi Sándor Tömörkény Községi Önkormányzat polgármesterének Társulási Alelnöki tisztségre való választási eljárása lefolytatására.

Csatoljuk Bedő Tamás Albert Csongrád Városi Önkormányzat Polgármestere nyilatkozatát arról, hogy a Társulásba delegáltként teljesíti a Társulás alapdokumentumaiban foglalt kötelezettségét, melyet az Elnöki tisztsége viselése időszaka alatt – akárcsak elődje - térítésmentesen lát el 2026. január 1. napjától a tisztség viseléséig.

**Tisztelt Társulási Tanács!**

Ezt a döntést a Magyar Államkincstár Csongrád-Csanád Vármegyei Igazgatósága által vezetett Társulási törzskönyvi nyilvántartáson át kell vezetni

Indítványozzuk a tárgyi előterjesztésben, annak határozati javaslatában, a csatolt nyilatkozatban foglaltak elfogadását, a tárgyban korábban az előterjesztésben hivatkozott Társulási Tagönkormányzatok javaslata figyelembe-vételét.

C s a n y t e l e k, 2025. október 17.

Tisztelettel:

............................................................. ............................................................

Erhard Gyula Kató Pálné

Társulás Társulási Tanácsa Elnöke Feladatellátó jegyző

**...../2025. (X. 31.) Atmöt határozat**

**Tárgy:**  *A Társulás Társulási Tanácsa Elnöki tisztsége betöltése*

**H a t á r o z a t i javaslat**

Az Alsó- Tisza-menti Önkormányzati Társulás Társulási Tanácsa megtárgyalta a Társulás Társulási Tanácsa Elnöke és Feladatellátó jegyzője által benyújtott tárgyi előterjesztésben foglaltakat, figyelembe-vette a Társulás 4 Tagönkormányzata által korábban meghozott határozatba foglalt támogató döntését és az alábbi döntést hozta.

1. A Társulás Társulási Tanácsa a jelenlegi Elnök 2025. december 31. napjával e tisztségéről való lemondása 20/2025. (V. 30.) Atmöt határozata szerinti lemondás tudomásul-vételével, a Társulás Társulási Tanácsa 2026. január 1. napjával való szervezeti változás bekövetkezése napjával az Elnöki tisztség betöltéséről a Társulás Társulási Megállapodása VI. fejezet 3.1. pontja szerinti jogalapon eljárva jelölt és a jelölést támogató javaslatok alapján

**2026. január 1. napjától**

**az Alsó- Tisza-menti Önkormányzati Társulás**

**Társulási Tanácsa Elnökének**

**Bedő Tamás Albert**

**Csongrád Városi Önkormányzat Polgármesterét**

**választja**

**e tisztsége fennállása időszakára.**

1. A Társulás Társulási Tanácsa tudomásul veszi a tárgyi előterjesztéshez mellékletként csatolt, Bedő Tamás Albert Polgármester úr által a Társulás Társulási Tanácsa Elnöki tisztsége viselésére tett nyilatkozatában foglaltakat, miszerint e tisztséget juttatás nélkül, térítésmentesen látja el.
2. A Társulás Társulási Tanácsa felkéri a Társulás feladatellátó jegyzőjét, hogy gondoskodjon a Társulás Társulási Tanácsa Elnöki tisztségében bekövetkező személyi változás Magyar Államkincstár Csongrád-Csanád Vármegyei Igazgatósága által vezetett törzskönyvi nyilvántartáson való átvezettetése érdekében szükséges eljárás lefolytatásáról.

Végrehajtás határideje: legkésőbb 2025. december 30.

Végrehajtásért felelős: Kató Pálné feladatellátó jegyző

Beszámolás határideje: végrehajtást követő soros ülésen

Határozatról értesítést kap:

* Alsó- Tisza-menti Önkormányzati Társulás Társulási Tanácsa Elnöke és Tagjai (Székhelyén)
* Bedő Tamás Albert Csongrád Városi Önkormányzat Polgármestere
* Erhard Gyula Csanytelek Község Önkormányzata Polgármestere
* Kató Pálné feladatellátó jegyző és általa
* Csongrád Városi Polgármesteri Hivatal Vezetője (jövőbeni feladatellátó jegyzője) általa megbízott Munkaszervezet vezetője (Csongrád)
* Társulás által fenntartott költségvetési szervei vezetői (székhelyükön)
* Tápainé Karkas Krisztina a Csanyteleki Polgármesteri Hivatal Adó- és Pénzügyi Iroda Vezetője (H)
* Irattár